ស្រុកកំពង់លាវ

ស្រុកកំពង់លាវ​​​​​​​​​​​​​​​​​​​​​​​​​​​ ជាស្រុកមួយនៅខេត្តព្រៃវែងនៅចំកណ្ដាលទីរួមខេត្តហើយមានព្រំប្រទល់ជាប់និងស្រុកព្រៃវែង ស្រុកពាមរក៍ ស្រុកពារាំង និងស្រុកមាសាង ដែលមានមនុស្សប្រកបរបរ និង រស់នៅច្រើន។

តំបន់ទេសចរណ៍

 តំបន់មាត់ទន្លេ(ចុងប៉ម) ដែលមានទីតាំងនៅក្បែរទីរួមខេត្ត ចម្ងាយប្រហែល៥០ម៉ែត្រពីផ្សារព្រៃវែង។ជាតំបន់មួយដែលប្រជាពលរដ្ឋ មន្រ្តីរាជការ អាជិវករ សិស្សានុសិស្ស...ភាគច្រើនតែងនិយមទៅកំសាន្តដូចជា៖ អង្គុយលេងជជែកកំសាន្តតាមកៅអី ពិភាក្សាការងារ ញុំាចំនីអាហារ លេងទឹក ស្ទួចត្រី ហើយអាចស្រូបខ្យល់ឪកាសដ៏បរិសុទ្ធគ្រប់ពេលវេលា។ ជាពិសេសរៀងរាល់ឆ្នាំ នៅថ្ងៃបុណ្យភ្ជុំបិណ្ឌ តែងតែមានការប្រណាំងទូកងលេងកំសាន្តនៅពេលថ្ងៃ និងបណ្ដែតប្រទីបនៅពេលយប់។ រីឯថ្ងៃចេញព្រះវស្សាក៏មានការប្រណាំងទូកងដែរ ប៉ុន្តែជាការប្រណាំងលក្ខណៈការកំសាន្តផង និងលក្ខណៈដណ្ដើមយកជ័យលេភីលេខមួយ លេខពីរ លេខបីដើម្បីទៅប្រណាំងនៅទីក្រុងភ្នំពេញ នាថ្ងៃបុណ្យអុំទូក អកអំបុក និង សំពះព្រះខែ។​ 
   
 សួនកំសាន្ត(ស្តួក)មានទីតាំងនៅចំកណ្ដាលទីរូមខេត្ត ជាកន្លែងដែលប្រជាជន (ពិសេសយុវវយ័) តែងទៅកំសាន្ត ក្រោយពេល សម្រាកពីការងារ ការសិក្សា ឬ អាជីវកម្មផ្សេងៗ នៅពេលល្ងាចៗ ព្រោះពេលល្ងាចជាវេលាដែលត្រជាក់ ខ្យល់បរិសុទ្ធ និងមានភ្លើងចំរុះពណ៍ស្រស់ស្អាត គួរឲ្យចង់គយគន់ ជាពិសេសគឺសម្បូរទៅ ដោយចំនីអាហារ ភេសជ្ជៈ បង្អែម.....ជាច្រើន 
   
 វាលខ្សាច់ជើងទឹក ជាតំបន់ដែលមានវាលខ្សាច់សក្បុសយ៉ាងធំនៅជាប់មាត់ប្រាំងទន្លេ សម្រាប់ភ្ញៀវទេសចរណ៍ សិស្សានុសិស្ស យុវវ័យ តែងតែទៅកំសាន្ត ដោយអង្គុយក្រោយដើមឈើ ញុំាចំនីអាហារ លេងកីឡាដូចជាបាល់ទាត់ បាល់ទះ វាយសី ទាត់សី ឬ លេងល្បែងផ្សេងៗ.....។តំបន់ឆ្នេខ្សាច់នៅទីនោះគឺមិនខុសពីតំបន់មាត់ទន្លេប៉ុន្មានទេ តែទីនោះពុំសូវមានកន្លែងស្អាត និង ត្រជាក់តែពេលថ្ងៃរសៀលរហូត ដល់ពេលល្ងាច។នៅខាងលិចជាប់វាលខ្សាច់ទីនោះមានប្រជាជនកសិករធ្វើស្រែប្រាំងរាប់រយហិតា។ពេលដែលប្រជាជនចាប់ផ្ដើមធ្វើ មើលទៅវាលស្រែ មានសភាពជាជួរៗ ត្រូវតាមប្លង់ប្រៀបបានដូចជាបន្ទាត់។ ពេលស្រូវចាប់ផ្ដើមលូតលាស់ ហាក់មានសភាពខៀវស្រងាត់ ទន់ភ្លន់រូមជាមួយនឹងខ្យល់ដែលបក់មករវិចៗ។ រីឯរដូវស្រូវទុំវិញ គឺស្រូវទាំងអស់មានលក្ខណៈល្អ គ្រាប់ស្រូវធំៗច្រើនហើយធ្ងន់ធ្លាក់ដល់ក្រោម ពិសេសគឺមានពណ៌ចាំងដូចមាសដែលអមជាមួយនឹង ក្លឹនក្រអូបនៃស្រូវទុំតាមរយះខ្យល់បក់ផងដែរ។ពេលព្រះអាទិត្យរៀបលិច ហើយចាំងមកនូវពណ៌ស្រូវដូវមាស គឺជាពេលដែលស្រស់ស្អាត និងពិសេសបំផុត។

ឃុំ
'រួមមាន ៨ ឃុំ ៖
 ឃុំបារាយណ៍ បច្ចុប្បន្នជាសង្កាត់នៃក្រុងព្រៃវែង
 ឃុំជើងទឹក បច្ចុប្បន្នជាសង្កាត់នៃក្រុងព្រៃវែង
 ឃុំកំពង់លាវ បច្ចុប្បន្នជាសង្កាត់នៃក្រុងព្រៃវែង
 ឃុំពោធិ៍រៀង បច្ចុប្បន្នជាឃុំនៃស្រុកពោធិ៍រៀង
 ឃុំព្រែកអន្ទះ បច្ចុប្បន្នជាឃុំនៃស្រុកពោធិ៍រៀង
 ឃុំព្រែកជ្រៃ បច្ចុប្បន្នជាឃុំនៃស្រុកពោធិ៍រៀង
 ឃុំព្រៃកន្លោង បច្ចុប្បន្នជាឃុំនៃស្រុកពោធិ៍រៀង
 ឃុំតាកោ បច្ចុប្បន្នជាឃុំនៃស្រុកពោធិ៍រៀង

វិស័យអប់រំ
វិទ្យាល័យនៅស្រុកកំពង់លាវ
នៅស្រុកកំពង់លាវមានវិទ្យាល័យ២គឺ វិទ្យាល័យហ៊ុនសែនកំពង់លាវ និង វិទ្យល័យព្រះអង្គឌួង។
វិទ្យាល័យ

មើលផងដែរ

តំណភ្ជាប់ក្រៅ
 វិបសាយគ្រប់គ្រងរដ្ឋបាល

ឯកសារពិគ្រោះ

គណកម្មការជាតិរៀបចំការបោះឆ្នោត 
ខេត្ត/ក្រុងនៅប្រទេសកម្ពុជា
ក្រសួងទេសចរកម្ពុជា